Πρόταση απόφασης του Ευρωπαϊκού Κοινοβουλίου και του Συμβουλίου για τη θέσπιση ενός γενικού πλαισίου για τις κοινοτικές δραστηριότητες υπέρ των καταναλωτών (98/C 108/08) (Κείμενο που παρουσιάζει ενδιαφέρον για τον ΕΟΧ) COM(97) 684 τελικό - 98/0028(COD)

(Υποβλήθηκε από την Επιτροπή στις 28 Ιανουαρίου 1998)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 129 Α,

την πρόταση της Επιτροπής,

τη γνώμη της Οικονομικής και Κοινωνικής Επιτροπής,

Αποφασίζοντας σύμφωνα με τη διαδικασία του άρθρου 189 Β της συνθήκης,

Εκτιμώντας:

ότι η δράση της Κοινότητας περιλαμβάνει συμβολή στην επίτευξη υψηλού επιπέδου προστασίας της υγείας των καταναλωτών και της υγείας του ανθρώπου 7

ότι η δράση της Κοινότητας υπέρ των καταναλωτών συμβάλλει στην ενίσχυση της οικονομικής και κοινωνικής συνοχής 7

ότι ο στόχος αυτός είναι αδύνατον να επιτευχθεί χωρίς τη συνεργασία όλων των εμπλεκόμενων οργάνων και φορέων 7

ότι η Κοινότητα επιθυμεί να δώσει νέα ώθηση στις ενέργειές της υπέρ των καταναλωτών και της υγείας τους, προκειμένου να τους δοθεί η δυνατότητα να διαδραματίσουν κινητήριο και καινοτόμο ρόλο 7

ότι η Κοινότητα πρέπει να προβλέψει τις ενέργειες που είναι αναγκαίες για την υλοποίηση του στόχου που έχει θέσει, ομαδοποιώντας τες σε ένα γενικό πλαίσιο που θα προσδιορίζει τις δραστηριότητες και τους τομείς δραστηριοτήτων που πρέπει να εξεταστούν κατά προτεραιότητα 7

ότι αυτό το γενικό πλαίσιο έχει ιδιώς ως στόχο να συγκεντρώσει τις πρωτοβουλίες που αναλαμβάνονται υπέρ των καταναλωτών, ώστε να μεγιστοποιηθούν τα αποτελέσματα που έχουν για αυτούς 7

ότι το κοινοτικό σύστημα πληροφόρησης για τα οικιακά ατυχήματα και τα ατυχήματα που συμβαίνουν κατά τον ελεύθερο χρόνο είχε θεσπιστεί με την απόφαση αριθ. 3092/94/ΕΚ του Ευρωπαϊκού Κοινοβουλίου και του Συμβουλίου (1) μόνο για την περίοδο 1994/97 7

ότι αυτό το γενικό πλαίσιο πρέπει να προβλέπει πρωτοβουλίες που θα αναλαμβάνει η Κοινότητα, στο πλαίσιο του σεβασμού της αρχής της επικουρικότητας, και ταυτόχρονα ενέργειες για την υποστήριξη των οργανώσεων που δραστηριοποιούνται, σε κοινοτικό ή εθνικό επίπεδο, προς όφελος των καταναλωτών 7

ότι το εν λόγω γενικό πλαίσιο παρέμβασης της Κοινότητας δεν προδικάζει πρωτοβουλίες που θα κριθούν απαραίτητες κατά την προβλεπόμενη περίοδο για την υλοποίηση των στόχων που θέτει το άρθρο 129 Α της συνθήκης 7

ότι το πρωτοβουλίες που αναλαμβάνει η Κοινότητα και οι ενέργειες υποστήριξης άλλων ιδιωτικών ή δημόσιων πρωτοβουλιών είναι συμπληρωματικές και πρέπει να αποτελούν αντικείμενο σφαιρικής προσέγγισης 7

ότι η εφαρμογή του παρόντος γενικού πλαισίου θα πρέπει να επιτρέπει να λαμβάνονται καλύτερα υπόψει τα συμφέροντα των καταναλωτών στις λοιπές πολιτικές και δραστηριότητες της Κοινότητας, ιδίως σε θέματα δημόσιας υγείας, στον τομέα της έρευνας και στον τομέα των μεταφορών 7

ότι οι πρωτοβουλίες που αναπτύσσονται στο παρόν πλαίσιο θα πρέπει να είναι συμπληρωματικές εκείνων που αναλαμβάνονται σχετικά με τη δημόσια υγεία, ιδίως σε ότι αφορά τα είδη διατροφής 7

ότι μια εναρμονισμένη και ουδέτερη προσέγγιση στα θέματα που έχουν σχέση με την προστασία των καταναλωτών και της υγείας τους είναι απαραίτητη και ότι για το σκοπό αυτό η Κοινότητα έχει στη διάθεσή της ιδίως τις υπηρεσίες του Κοινού Κέντρου Ερευνών 7

ότι το πλαίσιο αυτό είναι ανοικτό στη συμμετοχή συνδεδεμένων χωρών της Κεντρικής και Ανατολικής Ευρώπης σύμφωνα με τις προϋποθέσεις που προβλέπονται στις Ευρωπαϊκές Συμφωνίες ή στα πρόσθετα πρωτόκολλα αυτών καθώς και στην Κύπρο σύμφωνα με διαδικασίες που θα συμφωνηθούν και επίσης τις χώρες της ΕΖΕΣ/ΕΟΧ με την προϋπόθεση ότι θα υπάρχουν οι πρόσθετοι πόροι σύμφωνα με τους κανόνες που προβλέπονται στη συμφωνία για τον Ευρωπαϊκό Οικονομικό Χώρο 7

ότι πρέπει να καταρτισθεί κατάλογος των τομέων που έχουν πρωταρχικό ενδιαφέρον για τις ενέργειες της Κοινότητας, προκειμένου να εξασφαλιστεί η κατά το δυνατό μεγαλύτερη αποτελεσματικότητα κατά την προβλεπόμενη περίοδο 7

ότι πρέπει επίσης να ενισχυθεί η ικανότητα των οργάνων και των οργανώσεων που δραστηριοποιούνται στον τομέα της προστασίας των καταναλωτών να διαδραματίζουν κινητήριο ρόλο στην ευαισθητοποίηση των καταναλωτών στα θέματα προτεραιότητας που ορίζει η Κοινότητα 7

ότι πρέπει να λαμβάνεται μέριμνα για την εκπροσώπηση σε κοινοτικό επίπεδο των συμφερόντων των καταναλωτών και να παρέχεται για το σκοπό αυτό σημαντική υποστήριξη στις ευρωπαϊκές οργανώσεις που εκπροσωπούν αποτελεσματικά και δραστήρια των συμφέροντα των καταναλωτών 7

ότι πρέπει ταυτόχρονα να προβλεφθεί η υποστήριξη των οργανώσεων που δραστηριοποιούνται σε εθνικό, ή περιφερειακό επίπεδο, ενθαρρύνοντάς τες να πραγματοποιούν συντονισμένες ενέργειες σχετικά με τα θέματα που αναγνωρίζεται ότι έχουν προτεραιότητα 7

ότι είναι συνεπώς αναγκαίο να διευκρινιστούν οι τρόποι με τους οποίους θα παρέχει η Κοινότητα χρηματοοικονομική υποστήριξη στα όργανα και στις οργανώσεις που εκπροσωπούν τα συμφέροντα των καταναλωτών, μεριμνώντας αδιάλειπτα για τη μέγιστη διαφάνεια και για αποτελεσματικότητα κατά τη χρήση των πιστώσεων που χορηγεί η Κοινότητα 7

ότι είναι ανάγκη να οριστούν κριτήρια επιλογής των δραστηριοτήτων που θα υποστηρίζονται οικονομικά 7

ότι πρέπει να καθιερωθούν αποτελεσματικές μέθοδοι αξιολόγησης και ελέγχου και να προβλεφθεί η ενημέρωση των ενδιαφερόμενων ομάδων πληθυσμού με τον κατάλληλο τρόπο 7

ότι πρέπει να αξιολογηθεί η υλοποίηση των δραστηριοτήτων που προβλέπονται σε αυτό το γενικό πλαίσιο, με βάση την πείρα που θα αποκτηθεί κατά τα τρία πρώτα έτη 7

ότι η παρούσα απόφαση καθορίζει, για όλη την προβλεπόμενη διάρκεια, δημοσιονομική κάλυψη που αποτελεί την προνομιακή αναφορά, κατά την έννοια του σημείου 1 της δήλωσης του Ευρωπαϊκού Κοινοβουλίου, του Συμβουλίου και της Επιτροπής, της 6ης Μαρτίου 1995, για την αρμόδια για τον προϋπολογισμό αρχή, στο πλαίσιο της ετήσιας διαδικασίας προϋπολογισμού,

ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:

ΚΕΦΑΛΑΙΟ I ΓΕΝΙΚΟΙ ΣΤΟΧΟΙ ΚΑΙ ΠΡΟΣΑΝΑΤΟΛΙΣΜΟΙ

Άρθρο 1

1. Η παρούσα απόφαση θεσπίζει σε κοινοτικό επίπεδο ένα γενικό πλαίσιο δραστηριοτήτων με στόχο την προώθηση των συμφερόντων των καταναλωτών και την εξασφάλιση υψηλού επιπέδου προστασίας τους.

2. Αυτό το γενικό πλαίσιο δραστηριοτήτων συνίσταται σε ενέργειες που αποσκοπούν στην προστασία της υγείας, της ασφάλειας και των οικονομικών συμφερόντων των καταναλωτών καθώς και την προαγωγή του δικαιώματός τους να ενημερώνονται, να εκπαιδεύονται και να οργανώνονται προκειμένου να διαφυλάσσουν τα συμφέροντά τους.

3. Το εν λόγω γενικό πλαίσιο δραστηριοτήτων ισχύει από την 1η Ιανουαρίου 1999 έως τις 31 Δεκεμβρίου 2003. Ο δημοσιονομικός φάκελος για την εκτέλεση των δραστηριοτήτων που προβλέπονται στο παρόν γενικό πλαίσιο για όλη την περίοδο ορίζεται σε 114 εκατομμύρια Ecu.

Οι ετήσιες πιστώσεις εγκρίνονται από την αρμόδια για τον προϋπολογισμό αρχή μέσα στα όρια των δημοσιονομικών προοπτικών.

Άρθρο 2

Οι δραστηριότητες αυτές περιλαμβάνουν:

α) ενέργειες που υλοποιούνται από την Επιτροπή, με στόχο την υποστήριξη και τη συμπλήρωση της πολιτικής που εφαρμόζουν τα κράτη μέλη καθώς και την εξασφάλιση της ανάπτυξης, της ενημέρωσης και της παρακολούθησής της 7

β) ενέργειες που αποσκοπούν στη χρηματοοικονομική υποστήριξη των δραστηριοτήτων των ευρωπαϊκών οργανώσεων των καταναλωτών, υπό τους όρους που προβλέπονται στο άρθρο 5 7

γ) ενέργειες που αποσκοπούν στη χρηματοοικονομική υποστήριξη ειδικών σχεδίων που έχουν ως στόχο την προώθηση των συμφερόντων των καταναλωτών στα διάφορα κράτη μέλη, και ιδίως των σχεδίων που υποβάλλουν οι οργανώσεις των καταναλωτών, υπό τους όρους που προβλέπονται στο άρθρο 6.

Άρθρο 3

Η Επιτροπή εξασφαλίζει τη συνέπεια και τη συμπληρωματικότητα των κοινοτικών δραστηριοτήτων και σχεδίων που εμπίπτουν στο παρόν γενικό πλαίσιο με τα υπόλοιπα προγράμματα και πρωτοβουλίες της Κοινότητας, και προσδιορίζει τις προτεραιότητες που πρέπει να ισχύουν για τις δραστηριότητες που αναφέρονται στο άρθρο 4.

Άρθρο 4

Οι ενέργειες που αναφέρονται στο άρθρο 2 αφορούν κυρίως τους παρακάτω ειδικούς τομείς:

α) υγεία και ασφάλεια των καταναλωτών 7

β) προστασία των οικονομικών συμφερόντων των καταναλωτών όσον αφορά προϊόντα και υπηρεσίες 7

γ) εκπαίδευση και ευαισθητοποίηση των καταναλωτών όσον αφορά την προστασία και τα δικαιώματά τους 7

δ) προώθηση και εκπροσώπηση των συμφερόντων των καταναλωτών.

Στο παράρτημα περιλαμβάνεται ενδεικτικός κατάλογος δραστηριοτήτων ανά τομέα.

ΚΕΦΑΛΑΙΟ II ΟΡΟΙ ΕΚΤΕΛΕΣΗΣ

Άρθρο 5

1. Η χρηματοοικονομική υποστήριξη που αναφέρεται στο άρθρο 2 στοιχείο β) μπορεί να χορηγείται στις ευρωπαϊκές οργανώσεις καταναλωτών οι οποίες:

- είναι μη κυβερνητικές οργανώσεις μη κερδοσκοπικού χαρακτήρα των οποίων οι κυριότεροι στόχοι είναι η προαγωγή και η προστασία των συμφερόντων των καταναλωτών και της υγείας τους και

- έχουν εξουσιοδοτηθεί να εκπροσωπούν τα συμφέροντα των καταναλωτών σε ευρωπαϊκό επίπεδο από οργανώσεις που εκπροσωπούν τους καταναλωτές των μισών τουλάχιστον κρατών μελών της Κοινότητας και ασκούν δραστηριότητα σε εθνικό, ή περιφερειακό επίπεδο.

2. Η χρηματοοικονομική υποστήριξη που αναφέρεται στο άρθρο 2 στοιχείο β) μπορεί να χορηγείται για την υποστήριξη των δραστηριοτήτων των ευρωπαϊκών οργανώσεων καταναλωτών που προβλέπονται στα ετήσια προγράμματα δραστηριοτήτων τους, εφόσον εμπίπτουν σε ένα ή περισσότερους από τους τομείς που αναφέρονται στο άρθρο 4.

3. Οι όροι υπό τους οποίους χορηγείται η χρηματοοικονομική υποστήριξη παρατίθενται στα άρθρα 7 έως 9.

Επιπλέον, η χρηματοοικονομική υποστήριξη δεν μπορεί κατά κανόνα να υπερβαίνει το 50 % των δαπανών που πραγματοποιούνται για την υλοποίηση των επιλέξιμων δραστηριοτήτων.

Άρθρο 6

1. Κάθε φυσικό ή νομικό πρόσωπο καθώς και οι ενώσεις φυσικών προσώπων που είναι πραγματικά αρμόδιες για την εκτέλεση των σχεδίων δικαιούνται την χρηματοοικονομική υποστήριξη που αναφέρεται στο άρθρο 2 στοιχείο γ), εφόσον τα σχέδια αυτά έχουν ως κύριους στόχους την προαγωγή και την προστασία των συμφερόντων των καταναλωτών και της υγείας τους.

2. Η χρηματοοικονομική υποστήριξη που αναφέρεται στο άρθρο 2 στοιχείο γ) χορηγείται με βάση την περιγραφή του σχεδίου, εφόσον αυτό εμπίπτει σε έναν ή περισσότερους από τους τομείς που αναφέρονται στο άρθρο 4.

3. Οι όροι υπό τους οποίους χορηγείται η οικονομική υποστήριξη παρατίθενται στα άρθρα 7 έως 9.

Επιπλέον, η χρηματοοικονομική υποστήριξη δεν μπορεί κατά κανόνα να υπερβαίνει το 50 % των δαπανών που πραγματοποιούνται κατά την υλοποίηση του ή των σχεδίων, εξαιρουμένων όλων των δαπανών λειτουργίας.

Άρθρο 7

Η κοινοτική χρηματοοικονομική υποστήριξη που προβλέπεται στο άρθρο 2 στοιχεία β) και γ) χορηγείται σε ενέργειες που επιλέγονται με βάση τα παρακάτω κριτήρια:

- ικανοποιητική σχέση κόστους-αποτελεσματικότητας,

- πρόσθετη αξία που θα εξασφαλίζει υψηλό και ομοιόμορφο επίπεδο εκπροσώπησης των συμφερόντων των καταναλωτών,

- μακροχρόνιο πολλαπλασιαστικό αποτέλεσμα σε ευρωπαϊκό επίπεδο,

- αποτελεσματική και ισόρροπη συνεργασία των διαφόρων εταίρων στον προγραμματισμό και στην υλοποίηση των δραστηριοτήτων καθώς και στη χρηματοοικονομική συμμετοχή,

- ανάπτυξη βιώσιμης διακρατικής συνεργασίας, ιδίως μέσω των ανταλλαγών και της από κοινού αξιοποίησης εμπειριών όσον αφορά την ευαισθητοποίηση των καταναλωτών και των οικονομικών φορέων,

- την ευρύτερη δυνατή διάδοση των αποτελεσμάτων των υποστηριζόμενων δραστηριοτήτων και σχεδίων,

- ικανότητα ανάλυσης των καταστάσεων που πρέπει να καλυφθούν, μέσα που προβλέπονται για την αξιολόγηση των δραστηριοτήτων και των σχεδίων καθώς και ικανότητα εφαρμογής των καλύτερων πρακτικών.

ΚΕΦΑΛΑΙΟ III ΔΙΑΔΙΚΑΣΙΕΣ, ΑΞΙΟΛΟΓΗΣΗ ΚΑΙ ΠΑΡΑΚΟΛΟΥΘΗΣΗ

Άρθρο 8

1. Η Επιτροπή δημοσιεύει ετησίως στην Επίσημη Εφημερίδα των Ευρωπαϊκών Κοινοτήτων ανακοίνωση που περιγράφει τις προς χρηματοδότηση δραστηριότητες και προσδιορίζει τα κριτήρια επιλογής και ανάθεσης καθώς και τις διαδικασίες υποβολής υποψηφιότητας και έγκρισης.

2. Ύστερα από αξιολόγηση των προτάσεων, η Επιτροπή επιλέγει τις δραστηριότητες και τα σχέδια που αναφέρονται στο κεφάλαιο 7 και επωφελούνται οικονομικής υποστήριξης. Η απόφαση ακολουθείται από τη σύναψη, με τους δικαιούχους που είναι αρμόδιοι για την εφαρμογή, σύμβασης που διέπει τα δικαιώματα και τις υποχρεώσεις των εταίρων.

3. Η κοινοτική ενίσχυση καλύπτει τις ενέργειες που πρόκειται να πραγματοποιηθούν κατά τη διάρκεια του έτους της επιχορήγησης ή του επομένου.

4. Κατάλογος των δικαιούχων και των χρηματοδοτούμενων ενεργειών στο παρόν πλαίσιο με ένδειξη του ποσού της ένισχυσης κοινοποιείται κάθε έτος.

Άρθρο 9

1. Η Επιτροπή μεριμνά για την παρακολούθηση και τον έλεγχο της αποτελεσματικής εκτέλεσης των δραστηριοτήτων που χρηματοδοτεί η Κοινότητα. Ο έλεγχος και η παρακολούθηση πραγματοποιούνται με βάση εκθέσεις που ακολουθούν τις διαδικασίες που έχουν συμφωνηθεί μεταξύ της Επιτροπής και του δικαιούχου, περιλαμβάνουν δε και επιτόπιους δειγματοληπτικούς ελέγχους.

2. Ο δικαιούχος είναι υποχρεωμένος να υποβάλλει έκθεση στην Επιτροπή για κάθε ενέργεια μέσα σε τρεις μήνες από την ολοκλήρωσή της. Η Επιτροπή καθορίζει τη μορφή και το περιεχόμενο αυτής της έκθεσης.

3. Ο δικαιούχος της χρηματοοικονομικής ενίσχυσης διατηρεί στη διάθεση της Επιτροπής όλα τα παραστατικά των δαπανών για περίοδο πέντε ετών από την ημερομηνία της τελευταίας πληρωμής που αφορά μια ενέργεια.

Άρθρο 10

Η Επιτροπή μεριμνά για την τακτική αξιολόγηση των ενεργειών που χρηματοδοτεί. Οι αξιολογήσεις μπορούν να εκτελούνται από τις υπηρεσίες της Επιτροπής και από ανεξάρτητους εμπειρογνώμονες που προσλαμβάνονται για το σκοπό αυτό.

Άρθρο 11

1. Η Επιτροπή μπορεί να μειώσει, να αναστείλει ή να ανακτήσει το ποσό της χρηματοοικονομικής ενίσχυσης που χορηγήθηκε για μια δραστητριότητα, εφόσον διαπιστώσει παρατυπίες, ή εάν γίνει γνωστό ότι, χωρίς την έγκρισή της, η δραστηριότητα αυτή υπέστη σημαντική τροποποίηση που αντιστρατεύεται προς τους στόχους των συμφωνημένων όρων εκτέλεσης.

2. Σε περίπτωση μη τήρησης των προθεσμιών ή εάν η πρόοδος μιας δραστηριότητας αιτιολογεί μέρος μόνο των πιστώσεων που χορηγήθηκαν, η Επιτροπή ζητεί από το δικαιούχο να προβεί σε εξηγήσεις μέσα σε ορισμένη προθεσμία. Εάν η απάντηση του δικαιούχου δεν κριθεί ικανοποιητική, η Επιτροπή μπορεί να ακυρώσει το υπόλοιπο της χρηματοοικονομικής ενίσχυσης και να απαιτήσει την άμεση απόδοση των ποσών που έχουν ήδη καταβληθεί.

3. Κάθε ποσό που καταβλήθηκε αχρεωστήτως πρέπει να αποδίδεται στην Επιτροπή. Ποσά που δεν αποδίδονται σε εύθετο χρόνο είναι δυνατόν να προσαυξάνονται με τόκους υπερημερίας. Η Επιτροπή προσδιορίζει τις λεπτομέρειες για την εφαρμογή της παρούσας παραγράφου.

Άρθρο 12

1. Η Επιτροπή υποβάλλει ετησίως έκθεση στο Ευρωπαϊκό Κοινοβούλιο και στο Συμβούλιο σχετικά με την εκτέλεση του παρόντος πλαισίου.

Η έκθεση αυτή παρουσιάζει τα αποτελέσματα της αξιολόγησης των ενεργειών, των δραστηριοτήτων και των σχεδίων που υλοποιήθηκαν δυνάμει του παρόντος πλαισίου.

2. Στις 30 Ιουνίου 2002 το αργότερο, η Επιτροπή υποβάλλει στο Ευρωπαϊκό Κοινοβούλιο και στο Συμβούλιο έκθεση σχετικά με τα τρία πρώτα έτη υλοποίησης των δραστηριοτήτων του παρόντος γενικού πλαισίου.

Άρθρο 13

Η παρούσα απόφαση αρχίζει να ισχύει την 1η Ιανουαρίου 1999.

(1) ΕΕ L 331 της 21.12.1994, σ. 1.

ΠΑΡΑΡΤΗΜΑ

ΕΝΔΕΙΚΤΙΚΕΣ ΔΡΑΣΤΗΡΙΟΤΗΤΕΣ ΑΝΑ ΤΟΜΕΑ

1. Υγεία και ασφάλεια των καταναλωτών

- Οι ενέργειες που εφαρμόζονται για την προπαρασκευή και την κατάρτιση των γνωμών των επιστημονικών επιτροπών.

- Η εμπειρογνωμοσύνη για τις επιθεωρήσεις και τους ελέγχους στον τομέα τροφίμων, τον κτηνιατρικό και το φυτοϋγειονομικό.

- Η τεχνική εμπειρογνωμοσύνη για την αξιολόγηση των δυνητικών κινδύνων προϊόντων, ιδίως σε θέματα τροφίμων.

- Η κατά τον καλύτερο τρόπο λήψη υπόψη των καταλλήλων επιστημονικών και τεχνικών στοιχείων στις δράσεις προστασίας των καταναλωτών ιδίως μέσω της εμπειρογνωμοσύνης του Κοινού Κέντρου Έρευνας.

- Τα μέτρα σχετικά με τα προϊόντα κατανάλωσης που περικλείουν κινδύνους για τους καταναλωτές.

- Η διάδοση πληροφοριών ως προς επικίνδυνα προϊόντα και τους εντοπισθέντες κινδύνους.

2. Προστασία των οικονομικών συμφερόντων των καταναλωτών σε ό,τι αφορά τα προϊόντα και τις υπηρεσίες

- Τα μέτρα που προορίζονται για τη βελτίωση της συνεργασίας μεταξύ των αρχών που συμμετέχουν στην επιτήρηση της αγοράς.

- Τα μέτρα που προορίζονται για τη διασφάλιση της τήρησης των δικαιωμάτων των καταναλωτών στους τομείς των προϊόντων και των υπηρεσιών, συμπεριλαμβανομένων των μηχανισμών που αφορούν τη βελτίωση του τρόπου διακανονισμού διαφωνιών, ιδίως μέσω πιλοτικών σχεδίων και της εγκατάστασης βάσεων δεδομένων.

- Τα μέτρα που προορίζονται για την εγγύηση της εντιμότητας στις συναλλαγές με τους καταναλωτές, λαμβάνοντας υπόψη τον αντίκτυπο νέων τεχνολογιών και την ανάπτυξη χρηματοπιστωτικών υπηρεσιών.

3. Εκπαίδευση και ευαισθητοποίηση των καταναλωτών

- Η βελτίωση της πληροφόρησης των καταναλωτών ως προς τα δικαιώματα και τις δυνατότητές τους και ο τρόπος χρησιμοποίησης αυτών καθώς και η διάδοση των γνώσεων στους παραγωγούς και τους καταναλωτές ως προς τα θέματα ασφάλειας των προϊόντων.

- Η βελτίωση της πληροφόρησης των καταναλωτών σχετικά με ορισμένα προϊόντα ή υπηρεσίες, μέσω συγκριτικών δοκιμών.

- Η ανάπτυξη της εκπαίδευσης και της κατάρτισης των καταναλωτών, ιδίως στα σχολεία.

- Η ανάπτυξη και η υποστήριξη των ευρωπαϊκών κέντρων που παρέχουν συμβουλές και πληροφορίες προς διασυνοριακούς καταναλωτές στην Κοινότητα.

4. Προώθηση και εκπροσώπηση των συμφερόντων των καταναλωτών

- Η ενίσχυση της εκπροσώπησης των συμφερόντων των καταναλωτών στο κοινοτικό και διεθνές επίπεδο.

- Υποστήριξη προς αντιπροσωπευτικές οργανώσεις των καταναλωτών, στα κράτη μέλη ιδίως όταν αυτές διαθέτουν περιορισμένα μέσα.

- Η προώθηση και ο συντονισμός της συμμετοχής των καταναλωτών στη διαδικασία τυποποίησης σε κοινοτικό επίπεδο.

- Η προώθηση, μέσω πιλοτικών σχεδίων, προτύπων αειφόρου κατανάλωσης, ιδίως εκείνων που σέβονται το περιβάλλον.